શોપિયા, કુલગામ, પુલવામાં અને અવાન્તિપુરા એવા વિસ્તારો છે જ્યાંથી કાશ્મીરી યુવાનો લાપત્તા થયા હોવાના સમાચારો મળી રહ્યા છે. એવું કહેવાય છે કે લાપત્તા યુવાનો આતંકી સંગઠનમાં જોડાઈ રહ્યા છે. તાજેતરમાં ધરપકડ કરવામાં આવેલ હિઝબુલના આતંકી આમિરવાગીએ આગામી મહિનામાં કાશ્મીર ખીણમાં આતંકી પ્રવૃત્તિમાં વધારો થવાની જાણકારી આપી છે. હિઝબુલ અને લશ્કર-એ-તોઈબા જેવાં બે આતંકી જૂથ છે જેમાં સૌથી વધુ યુવાનોની ભરતી થયાના સમાચાર છે. એવું કહેવાય છે કે જૈશ-એ-મોહમ્મદ જેવું સંગઠન આ યુવાનોનો ગાઈડ તરીકે ઉપયોગ કરે છે. કાશ્મીર ખીણમાં પ્રત્યેક આતંકવાદી જૂથની કમાન કાશ્મીરી યુવાનોના હાથમાં છે.